Национална програма „Заедно в изкуствата и в спорта“

За учебната 2023/2024 г.

Цели на програмата:
1. Осигуряване на условия за личностно развитие на учениците чрез екипно взаимодействие при участието и изявата им в колективни спортове и изкуства, насочени към стимулиране на техните интереси, способности и компетентности. 

2. Засилване на интереса на учениците за участие в групи/отбори за колективни спортове и изкуства и за изяви в областта на танцовото, музикалното и театралното изкуство, както и в областта на спорта; 

3. Насърчаване на работата в екип и подобряване на социалните взаимодействия на учениците; 

4. Изграждане на умения за отговорно и дисциплинирано поведение и за самоконтрол
в учениците;

5. Повишаване на музикалната, танцовата и театралната култура на подрастващите и насърчаване съхраняването и утвърждаването на културните ценности; 

6. Стимулиране на интереса на учениците към богатото музикално, танцово и
театрално наследство, както и към колективните спортове; 

7. Развитие на спортните способности на учениците и изграждане на умения за
здравословен начин на живот.

За учебната 2023/2024 година ПГ „Ген. Владимир Заимов“, гр. Сопот за втора поредна година кандидатства по НП „Заедно в изкуствата и в спорта“ и спечели проект за сформиране на следните групи и отбори:

Модул 1. Изкуства, в следните направления:
• Клуб „Модерни танци“ – група за танци с ръководител Веселинка Константинова, старши учител по Физическо възпитание и спорт
• Клуб „Народни танци“ – група за танци с ръководител Добрин Василев, танцов художествен ръководител на фолклорна формация (външен специалист) и Александра Царска - Демирева, старши учител по Информационни технологии
• Клуб „Ателие „Човешкото тяло- изучаване и творчество“ – художествено ателие с ръководител Красимир Димитров, учител по Изобразително изкуство

Модул 2. Спорт, в следните направления:
[bookmark: _Hlk116290250]•  Клуб „Футбол“ – VIII - X клас (юноши), с ръководител Крум Недков, учител по Физическо възпитание и спорт;
• Клуб „Волейбол“ – XI - XII клас (юноши), с ръководител Емин Иванов, учител по Физическо възпитание и спорт;
• Клуб „Волейбол“ – VIII - X клас (девойки), с ръководител Атанас Стоянов, учител по Физическо възпитание и спорт;

Творческите дейности, които ще се реализират по програмата, ще допринесат за стимулиране талантите на учениците, за повишаване на тяхната мотивация, за развиване на личното творчество, на танцовото, музикалното и художественото изкуство в училище. 

Заниманията със спорт изграждат качества като воля, упоритост, постоянство, отговорност, самочувствие, дисциплинираност, екипност. Физическата активност оказва силно положително въздействие и върху психичното здраве на подрастващите и самоконтрол. Дейностите, които ще се реализират в областта на спорта, ще допринесат за физическото, емоционалното и социалното развитие на учениците.

Повече информация, относно Националната програма, можете да прочетете тук.

